stanford-oval/wikipedia huggingface dataset:
טניס באולימפיאדת פריז (1924)
תוצאות התחרויות > תחרות הנשים

בתחרות השתתפו 31 טניסאיות מ-14 מדינות.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר | משחק הגמר | משחק הגמר |
 
|   |  |  ארצות הברית הלן וילס | 6 | 6 |  |  |  |   |  |  |  |  |  |  |  |  |  |  |  |  |  |  |  |  |  |
|  |  |  נורווגיה מולה מלורי | 2 | 3 |  |  |  |   |  |  |  |  |  |  |  |  |  |  |  |  |  |  |  |  |  |
|  |  |  נורווגיה מולה מלורי | 2 | 3 |  |  |  |   |   |  |  ארצות הברית הלן וילס | 6 | 6 |  |  |  |   |  |  |  |  |  |  |  |  |
|  |  |  |  |  |  |  |  |   |   |  |  ארצות הברית הלן וילס | 6 | 6 |  |  |  |   |  |  |  |  |  |  |  |  |
|  |  |  |  |  |  |  |  |   |   |  |  צרפת ז'רמן גולדינג | 2 | 1 |  |  |  |   |  |  |  |  |  |  |  |  |
|  |  |  ספרד לילי אלברס | 5 | 3 |  |  |  |   |   |  |  צרפת ז'רמן גולדינג | 2 | 1 |  |  |  |   |  |  |  |  |  |  |  |  |
|  |  |  ספרד לילי אלברס | 5 | 3 |  |  |  |   |  |  |  |  |  |  |  |  |   |  |  |  |  |  |  |  |  |
|   |  |  צרפת ז'רמן גולדינג | 7 | 6 |  |  |  |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |  ארצות הברית הלן וילס | 6 | 6 |  |  |  |
|  |  |   |   |   |   |   |   |   |   |   |   |   |   |   |   |   |   |   |  |  צרפת ז'ולי ולאסטו | 2 | 2 |  |  |  |
|   |  |  בריטניה דורותי שפרד | 4 | 2 |  |  |  |   |  |  |  |  |  |  |  |  |   |  |  |  |  |  |  |  |  |
|  |  |  צרפת ז'ולי ולאסטו | 6 | 6 |  |  |  |   |  |  |  |  |  |  |  |  |   |  |  |  |  |  |  |  |  |
|  |  |  צרפת ז'ולי ולאסטו | 6 | 6 |  |  |  |   |  |  |  צרפת ז'ולי ולאסטו | 0 | 7 | 6 |  |  |   |  |  |  |  |  |  |  |  |
|  |  |  |  |  |  |  |  |   |  |  |  צרפת ז'ולי ולאסטו | 0 | 7 | 6 |  |  |   |  |  |  |  |  |  |  |  |
|  |  |  |  |  |  |  |  |   |   |  |  בריטניה קטלין מקיין | 6 | 5 | 1 |  |  |   |  |  |  |  |  |  |  |  |
|  |  |  ארצות הברית מריון ג'סאפ | 2 | 0 |  |  |  |   |   |  |  בריטניה קטלין מקיין | 6 | 5 | 1 |  |  |   |  |  |  |  |  |  |  |  |
|  |  |  ארצות הברית מריון ג'סאפ | 2 | 0 |  |  |  |   |  |  |  |  |  |  |  |  |  |  |  |  |  |  |  |  |  |
|   |  |  בריטניה קטלין מקיין | 6 | 6 |  |  |  |   |  |  |  |  |  |  |  |  |  |  |  |  |  |  |  |  |  |
במשחק על המקום השלישי קטלין מקיין (בריטניה) ניצחה את ז'רמן גולדינג (צרפת) ב-3 מערכות וזכתה במדליית ארד.
תוצאות התחרויות > תחרות זוגות גברים

בתחרות השתתפו 76 טניסאים מ-11 מדינות. במשחק הגמר וינסנט ריצ'רדס ופרנסיס הנטר (ארצות הברית) ניצחו את ז'אק בריניון ואנרי קושה (צרפת) ב-5 מערכות. במשחק על מדליית ארד רנה לקוסט וז'אן בורוטרה (צרפת) שיחקו נגד ג'ון קונדון ואיבי ריצ'רדסון () וניצחו ב-3 מערכות.
תוצאות התחרויות > תחרות זוגות נשים

בתחרות השתתפו 22 טניסאיות מ-8 מדינות. במשחק הגמר הייזל ויטמן והלן וילס (ארצות הברית) ניצחו את פיליס קובל וקטלין מקיין (בריטניה) בשתי מערכות. במשחק על מדליית ארד אבלין קולייר ודורותי שפרד (בריטניה) ניצחו את מרגריט בילו ואיבון בורז'ואה (צרפת) בשתי מערכות.
תוצאות התחרויות > תחרות זוגות מעורבים

בתחרות השתתפו 42 טניסאים מ-14 מדינות. במשחק הגמר מריון ג'סאפ ווינסנט ריצרדס (ארצות הברית) נוצחו על ידי הייזל וייטמן וריצ'רדס ויליאמס (ארצות הברית) בשתי מערכות. במשחק על מדליית ארד קורנליה בומן והנדריק טימר (הולנד) זכו בניצחון טכני על קטלין מקיין וג'ון גילברט (בריטניה).
וינסנט ריצ'רדס
הלן וילס
פט פאלון

פטריק אדוארד פאלון (באנגלית: Patrick Edward Fallon; נולד ב-19 בדצמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת טקסס, מאז ינואר 2021. המחוז שוכן בצפון-מזרח טקסס ובתוכו מחוזות שונים לאורך הנהר האדום. פאלון, חבר המפלגה הרפובליקנית וקצין משוחרר מחיל האוויר של ארצות הברית, שירת בשנים 2019–2021 בסנאט המדינתי של טקסס וקודם לכן בבית הנבחרים של טקסס.
ביוגרפיה

פאלון נולד בפיטספילד שבמערב קהיליית מסצ'וסטס. שני הוריו היו מורים בבתי ספר ציבוריים והוא גדל באזורים כפריים. באוניברסיטת נוטרדאם השלים פאלון לימודי תואר ראשון ביחסי ממשל וביחסים בין-לאומיים. בנוטרדאם שיחק בנבחרת הפוטבול של האוניברסיטה תחת המאמן לו הולץ (אנ') והיה חלק מנבחרת האליפות הלאומית בשנת 1988. בימי כסטודנט ניהל בית עסק לחולצות טי והשתתף לא פעם בפעילויות פוליטיות. פאלון הוסיף להיות צוער בחיל ההדרכה של חיל האוויר האמריקאי. במהלך שירת בחיל האוויר בדרגת לוטננט שני במשך ארבע שנים, במהלך עוטר במדליית ההישג של חיל האוויר. בתום לימודיו הגבוהים בראשית שנות ה-90, עבר פאלון אל מחוז דנטון שבטקסס. הוא הנשיא והמנכ"ל של "Virtus Apparel", חברה המתמחה בייצור בגדים בעיצוב צבאי ופטריוטי.
בשנת 2009 נבחר פאלון אל מועצת העיר של פריסקו עם 57% מהקולות. במאי 2011 בחרו בו חבריו למועצה כראש העירייה הזמני. במאי 2012 פורסם תחקיר עיתונאי בכתב העת "D Magazine" בו נטען כי פאלון זייף את תושבתו בפריסקו ולא התגורר במחוז הבחירה שייצג. באותה שנה נבחר אל בית הנבחרים המדינתי בטקסס, שם שירת בשנים 2013–2019. ביולי 2017 הודיע פאלון כי יתמודד נגד קרייג אסטיס, חבר הסנאט של טקסס מטעם מחוז הבחירה ה-30, בבחירות המקדימות של המפלגה הרפובליקנית. פאלון גבר על אסטיס ועל איש העסקים קרייג קרטר בפריימריז שהתקיים ב-6 במרץ 2018, עם 53,881 קולות (62%). ביום בחירות אמצע ניצח פאלון את קווין לופז, מועמד המפלגה הדמוקרטית, עם 233,949 קולות (שהם 73.9% מסך קולות הבוחרים). ב-8 בינואר 2019 הושבע פאלון לתפקידו בסנאט המדינתי.
במאי 2020 השיק פאלון את מסע הבחירות שלו במחוז הקונגרס הרביעי של טקסס, בו התמודד להחליף בבית הנבחרים של ארצות הברית את ג'ון רטקליף, שמונה לראש המודיעין הלאומי בידי הנשיא דונלד טראמפ. ב-8 באוגוסט 2020 נבחר פאלון להחליף את רטליף כמועמד המפלגה הרפובליקנית בחודש בנובמבר בידי 18 יושבי ראש מחוזיים של המפלגה במחוז הקונגרס, וזכה במועמדות עם 82 קולות לעומת 34 קולות של יריבו השני. פאלון ניצב בפני הדמוקרט ראסל פוסטר בבחירות הכלליות בנובמבר. עם זאת, על פי "טקסס טריביון", המחוז היה כה רפובליקני עד כי מנהיגי הרפובליקנים במחוז בחרו למעשה את יורשו של רטליף כאשר נבחר פאלון להחליף את רטקליף כמועמד הרפובליקני.
כצפוי, פאלון ניצח בבחירות הכלליות בניצחון מוחץ, וגרף 75% מקולות הבוחרים בעוד פוסטר גרף כ-22% בלבד. עם כניסתו לתפקיד היה האדם השישי בלבד שייצג מחוז זה מאז ייסודי בשנת 1903. ב-6 בינואר 2021, בההסתערות על הקפיטול, פאלון, יחד עם 147 מחבריו הרפובליקנים בקונגרס, הצביעו נגד ספירת קולות חבר האלקטורים בבחירות לנשיאות ארצות הברית 2020, כחלק מהמאמץ שהוביל טראמפ לבטל בטענות שווא את תוצאות הבחירות הנשיאותיות באותה השנה.
הערות שוליים

↑  טים רוג'רס, Is Pat Fallon a Perjurer?, באתר D Magazine‏, 14 במאי 2012 (באנגלית)
↑  גרומר ג'פרס, Frisco's Pat Fallon poised to challenge Wichita Falls' Craig Estes in bruising GOP Senate primary, באתר The Dallas Morning News‏, 19 ביולי 2017 (באנגלית)
↑  פטריק סוויטק, Race to replace U.S. Rep. John Ratcliffe gathers steam as Republican activists set date to pick his likely successor, באתר The Texas Tribune‏, 17 במאי 2020 (באנגלית)
| --- | --- |
בקרת זהויות :  US Congress: F000246
פלונטר (סרט)

| --- | --- |

פוסטר הסרט בישראל
 מבוסס על:  "פעמונית" מאת האחים גרים
 בימוי:  ביירון הווארד, נייתן גרנו 
 הופק בידי:  רוי קונלי ג'ון לאסיטר גלן קין
 תסריט:  דן פוגלמן
 עריכה:  טים מרטנס 
 מדבבים:  מנדי מור זאקרי לוי דונה מרפי
 מוזיקה:  אלן מנקן 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  סרטי אולפני וולט דיסני
 הקרנת בכורה:  ארצות הברית 24 בנובמבר 2010 ישראל 25 בנובמבר 2010
 משך הקרנה:  100 דק' 
 שפת הסרט:  אנגלית 
 סוגה:  סרט מוזיקלי, סרט קומדיה, סרט אגדות, סיפור התבגרות 
 מקום התרחשות:  גרמניה 
 תקופת התרחשות:  המאה ה־18 
 תקציב:  $260,000,000
 הכנסות:  $590,721,936
 הכנסות באתר מוג'ו:   rapunzel
 סרט הבא:  פלונטר עד עצם היום הזה 
 תרגום לעברית:  אולפני אלרום - ישראל אובל
 movies.disney.com/tangled
 דף הסרט ב־IMDb
 
פלונטר (באנגלית: Tangled; בתרגום לעברית: [שיער] תסבוכת) הוא סרט פנטזיה מוזיקלי משנת 2010, בהנפשה ממוחשבת המופק על ידי חברת וולט דיסני וה-50 במספרו המופק על ידי החברה. הסרט מבוסס באופן רופף על המעשייה הגרמנית "פעמונית" (רפונזל) באוסף של סיפורי העם שפורסמו על ידי האחים גרים. הסרט מספר את סיפורה של נסיכה אבודה עם שיער ארוך קסום אשר משתוקקת לעזוב את מגדלה המבודד. בניגוד לרצונה של אמה, היא מגייסת את עזרתו של גנב שודד לקחת אותה החוצה אל העולם שאותו היא מעולם לא ראתה.
הסרט זכה להצלחה גדולה בעולם גם מבחינת הביקורות (הוא קיבל ציון של 90% באתר הביקורות "Rotten Tomatoes") וגם מבחינת ההכנסות של הסרט שהכניס יותר מ-187,000,000,000 דולר והיה לסרט המונפש השלישי הכי מכניס של דיסני.
הסרט היה מועמד לפרס אוסקר לשיר המקורי הטוב ביותר.
דמויות ומדבבים

| דמות | תיאור הדמות | מדבבים בגרסה האנגלית | מדבבים בגרסה העברית |
| --- | --- | --- | --- |
| רפונזל | נסיכה שנחטפה על ידי גות'ל בשל יכולות הריפוי של שיערה הקסום | מנדי מור | משי קלינשטיין |
| יוג'ין פיצהרברט / פלין ריידר | גנב נמלט הבורח למגדל שבו גרה רפונזל | זאקרי לוי | מיכאל עינב |
| אמא גות'ל | זקנה שחטפה את רפונזל כדי להישאר צעירה לנצח. ככל הנראה לוקה בהפרעת אישיות נרקיסיסטית. | דונה מרפי | לימור שפירא |
הפקה

"פלונטר" היה בפיתוח במשך 6 שנים ועלה יותר מ-260 מיליון דולר להפיקו. במקור הודיעו באפריל 2007 כי האנימטור דין ולינס יביים את הסרט לצד גלן קין. ב-9 באוקטובר 2008, דווח כי קין וולינס התפטרו מתפקידם כבמאים, והוחלפו על ידי הצוות של ביירון הווארד ונייתן גרנו, המנהלים של סרט האנימציה "בולט". קין נשאר כמפיק בפועל, בעוד ולקינס עבר לפתח סרטים קצרים אחרים.
הפקה > שינוי שם הסרט

"הנסיכה והצפרדע", סרט האנימציה הקודם של דיסני, התקבל היטב על ידי מבקרים שונים וגרף כמעט 270 מיליון דולר ברחבי העולם, אך לא היה מוצלח כמו שדיסני קיוו. דיסני האמינו כי הדגש על נסיכות גרם לבנים להימנע מלראות את הסרט. על מנת לשווק את הסרט לשני המינים, דיסני שינו שמו של הסרט מ"רפונזל" ל"פלונטר" תוך השמת דגש על פלין ריידר, הדמות הגברית הראשית בסרט. דיסני ספגו ביקורת על שינוי הכותרת הקלאסית כאסטרטגיה שיווקית. פלויד נורמן, אנימטור לשעבר של חברת וולט דיסני ופיקסאר אמר, "הרעיון לשנות את הכותרת של קלאסיקה כמו 'רפונזל' ל'פלונטר' הוא מעבר לטיפשי. אני משוכנע שהם לא ירוויחו מכך דבר פרט לכך שהציבור יראה את דיסני כמנסה נואשות למצוא קהל."
פסקול

| מס' | שם | משך |
| --- | --- | --- |
| 1. | When Will My Life Begin? (?מתי חיי יתחילו)  | 2:32 |
| 2. | Mother Knows Best (אמא יודעת הכי טוב)  | 3:10 |
| 3. | I've Got a Dream (יש לי חלום)  | 3:11 |
| 4. | I See the Light (אני רואה את האור)  | 2:47 |
המשכים והפקות נוספות > פלונטר עד עצם היום הזה

ב-13 בינואר 2012 יצאה לאקרנים גרסת התלת־ממד של סרט האנימציה הקלאסי של דיסני "היפה והחיה". לפני הסרט הוקרן סרט קצר בן 6 דקות בשם "פלונטר עד עצם היום הזה". הסרט מתרחש ביום חתונתם של רפונזל ויוג'ין, ועוקב אחר נושאי הטבעות, הזיקית פסקל והסוס מקסימוס, שמאבדים את הטבעות ויוצאים למסע רווי הרס בעיר במטרה להשיב אותן. הסרט שודר בערוץ דיסני לפני הקרנת הבכורה הטלוויזיונית של "הנסיכה והצפרדע", ולאחר מכן צורף גם כרצועת בונוס למהדורת היהלום של ה-DVD של "סינדרלה".
המשכים והפקות נוספות > מחזמר

באפריל 2015 דווח כי אלן מנקן וגלן סלייטר כתבו שלושה שירים חדשים לטובת מחזמר המבוסס על הסרט. המחזמר עלה בנובמבר 2015 על במת דיסני מג'יק, אחת משתי אוניות התענוגות של דיסני.
המשכים והפקות נוספות > פלונטר: לפני שהכל התחיל ופלונטר: הסדרה

"פלונטר: לפני שהכל התחיל" הוא סרט טלוויזיה ששודר בערוץ דיסני ב-10 במרץ 2017. הסרט מהווה פיילוט לסדרת טלוויזיה מצוירת באנימציה קלאסית הנקראת "פלונטר: הסדרה", שעלתה בערוץ דיסני ב-24 במרץ 2017. עלילת הסדרה תתרחש בין עלילת הסרט לעלילת "פלונטר עד עצם היום הזה".
בוורלי רנדולף

בוורלי רנדולף (באנגלית: Beverley Randolph;‏ 11 בספטמבר 1765 –  7 בפברואר 1797) היה פוליטיקאי אמריקאי מווירג'יניה שכיהן כמושל וירג'יניה השמיני בשנים 1788–1791.
ביוגרפיה

בוורלי רנדולף נולד בטרקי איילנד, אחוזת מטעים במחוז הנריקו שבמושבת וירג'יניה כאחד מארבעת ילדיהם של פיטר רנדולף, בנו של ויליאם רנדולף השני שהיה גזבר המושבה, ושל לוסיל (לבית בולינג) רנדולף.
רנדולף התחנך בקולג' ויליאם ומרי, וב-1775 נשא לאישה את מרתה קוק. במהלך מלחמת העצמאות של ארצות הברית הוא שירת במיליציה, היה חבר האספה של וירג'יניה, וחבר בית הנבחרים של וירג'יניה בשנים 1777–1780. כאשר פרש ג'ורג' וייט מוועידת החוקה ב-1787, הציע ג'ורג' מייסון שרנדולף שבמקרה שהה אז בפילדלפיה, ימונה במקומו. המועצה והמושל החליטו שלאור יכולותיהם של נציגי וירג'יניה הנותרים, אין צורך במחליף לוייט. ב-1788 נבחר רנדולף כמושל וירג'יניה, הראשון שנבחר לתפקיד לאחר שווירג'יניה אשררה את חוקת ארצות הברית.
ברוורלי רנדולף נפטר בחוותו שליד גרין קריק שבמחוז קמברלנד, וירג'יניה, ב-7 בפברואר 1797. הוא נטמן בבית הקברות וסטוויו שבפארמוויל, מחוז הנסיך אדוארד, וירג'יניה.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1623
הערות שוליים

↑  Page, Richard Channing Moore (1893). "Randolph Family". Genealogy of the Page Family in Virginia (2 ed.). New York: Press of the Publishers Printing Co. pp. 249–272
| --- | --- |
בקרת זהויות :  GND: 1175049689  LCCN: nr89017897  SNAC: w6jw8q65  VIAF: 21989562   WorldCat (עם VIAF): 21989562
ויליאם סטנלי ג'בונס

| --- | --- |

 לידה:  1 בספטמבר 1835 ליברפול, הממלכה המאוחדת 
 פטירה:  13 באוגוסט 1882 (בגיל 46) Bulverhythe, הממלכה המאוחדת 
 ענף מדעי:  לוגיקה, כלכלה
 מקום מגורים:  בריטניה
 מקום קבורה:  בית הקברות המפסטד 
 מקום לימודים:  יוניברסיטי קולג' לונדון 
 מוסדות:  יוניברסיטי קולג' לונדון 
 פרסים והוקרה:  עמית החברה המלכותית 
 בן או בת זוג:  Harriet Ann Taylor 
 תרומות עיקריות
 פיתוח תורת התועלת השוּלית, ביצע תחזיות כלכליות
 חתימה:   
 
ויליאם סטנלי ג'בונס (באנגלית: William Stanley Jevons‏; 1 בספטמבר 1835 - 13 באוגוסט 1882) היה כלכלן ולוגיקן בריטי.
ביוגרפיה

ג'בונס נולד בליברפול שבאנגליה, כבן לסוחר כלי ברזל. הוא התמחה בלימודי כימיה ומדעי הטבע באוניברסיטת לונדון, ובין השנים 1854–1859 שימש בוחן מתכות במִטבעה החדשה בסידני שבאוסטרליה. בשנת 1859 שב ללונדון ופנה ללימודי פילוסופיה, תורת ההיגיון וכלכלה מדינית, שאותם סיים בהצטיינות בשנת 1862. בשנת 1866 התמנה לפרופסור לפילוסופיה, לתורת ההיגיון ולכלכלה מדינית באוניברסיטת מנצ'סטר, ובשנת 1876 הפך לפרופסור לכלכלה מדינית באוניברסיטת לונדון. בשנת 1880 פרש מן ההוראה האקדמית כדי להקדיש את כל מרצו למחקר. בשנות השלושים המאוחרות של חייו החלה בריאותו להתערער, ובגיל 47 טבע בים.
תרומתו לכלכלה העיונית

תרומתו העיקרית של ג'בונס לכלכלה העיונית היא פיתוחה של תורת התועלת השוּלית. תורה זו, שהדגישה את הביקוש למצרך כקובע העיקרי של מחירו, הייתה מנוגדת לתורת הכלכלה הקלאסית, שתלתה את מחיר המצרך בכמות העבודה המופעלת בייצורו. ג'בונס הביא אפוא לשינוי ערכים מעמיק במחשבה הכלכלית באנגליה, והיה אף הכלכלן הבריטי הראשון שהשתמש בשיטות מתמטיות: "ברור שתורת הכלכלה, אם ברצוני שתהיה מדע בכלל, חייבת להיות מדע מתמטי", כתב ג'בונס. "כשם שתאוריה מושלמת של כמעט כל מדע אחר כרוכה בשימוש במתמטיקה, כך גם לא תהיה ברשותנו תאוריה מושלמת של הכלכלה ללא עזרתה."
תרומתו בתחום הכלכלה השימושית

תרומתו של ג'בונס התבטאה גם בתחום הכלכלה השימושית: הוא בדק את השפעת גילוי הזהב בקליפורניה על רמת המחירים, ביצע תחזיות כלכליות שאותן מכר לבתי עסק וניתח את ההשפעה של ירידת הפריון במכרות הפחם בבריטניה על המשק הבריטי. בעקבות עבודתו האחרונה נתמנתה ועדה מלכותית לחקירת מלאי הפחם במדינה, ושמו של ג'בונס התפרסם ברבים.
ג'בונס טבע את המונח אפקט הריבאונד (אנ'), המוכר גם כהפרדוקס של ג'בונס, הגורס כי כאשר מוטמע פיתוח טכנולוגי המייעל את השימוש באנרגיה, הכמות הכוללת שנצרכת מהמשאב אינה יורדת ודווקא עולה, וזאת בניגוד לציפיות. הסיבה לכך היא שהייעול מביא להוזלת מחיר המשאב שמביא להגדלה בביקוש ובצריכה. מבחינה מאקרו-כלכלית, הייעול לא פותר את בעיית המחסור במשאב, אלא רק מחמיר אותה.
ראו גם

הפרדוקס של ג'בונס
מטי יוגב

מטי (מרטין) יוגב (נולדה ב-22 בספטמבר 1966) היא פוליטיקאית ישראלית שכיהנה כחברת הכנסת מטעם הליכוד.
ביוגרפיה

מטי יוגב גדלה ברמת גן ולמדה בבית הספר אורט רמת גן ובאוניברסיטה הפתוחה.
בשנת 2003 נבחרה למועצת המועצה האזורית עמק חפר ובה ישבה בראש הוועדה לקידום מעמד האישה. ב־2013 הגישה מועמדותה לראשות המועצה, אך לא זכתה בבחירות.
ניהלה את מטה הנשים של מפלגת קדימה וחברת מועצת המפלגה, וב־2008, לקראת הבחירות לכנסת השמונה עשרה, תמכה בבחירת ציפי לבני לראשותה. כמו כן, הייתה רכזת התיישבות בשרון במפלגת קדימה העולמית וחברת הוועד הפועל הציוני במוסדות הלאומיים מטעמה. בבחירות לכנסת התשע עשרה (2013) שובצה במקום ה־11 ברשימת קדימה, אך לא נבחרה.
בהמשך נבחרה למרכז הליכוד, ושובצה במקום ה־43 ברשימת הליכוד לכנסת ה-23. בשלהי כהונת כנסת זו, לאחר התפטרותו של זאב אלקין, כיהנה כחברת כנסת במשך כ-14 שבועות.
לקראת הבחירות לכנסת ה-24 הוצבה במקום ה-42 ולא נכנסה לכנסת.
עומדת בראש עמותת מיל"ה – מרכז ישראלי לשוויון הזדמנויות.
חיים אישיים

נשואה למוטי ולהם שלושה ילדים והם תושבי בת חפר.
הערות שוליים

↑  פרוטוקול ישיבת מועצה מ-2006
↑  ידיעה ברדיו 93FM
↑  רשימת קדימה בבחירות לכנסת ה-19
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
דניאל ובסטר (פלורידה)

דניאל אלן "דן" ובסטר (באנגלית: Daniel Alan "Dan" Webster; נולד ב-27 באפריל 1949 בצ'ארלסטון) הוא פוליטיקאי אמריקאי חבר המפלגה הרפובליקנית. מכהן כחבר בית הנבחרים של ארצות הברית מטעם מחוז הקונגרס ה-11 של מדינת פלורידה מאז 2017. הוא חבר בית הנבחרים ברציפות מאז 2011, כשבעבר ייצג מחוזות קונגרס אחרים של פלורידה, והם מחוז הקונגרס השמיני (2013-2011) והעשירי (2017-2013).
ביוגרפיה

נולד בשנת 1949 בצ'ארלסטון, וירג'יניה המערבית. כשובסטר היה בן שבע, עבר עם משפחתו לאורלנדו שבפלורידה, שם גדל. את לימודיו האקדמאים עשה במכון הטכנולוגי של ג'ורג'יה, שם סיים תואר ראשון בהנדסת חשמל בשנת 1971. היה אמור לשרת במלחמת וייטנאם, אך לא עבר את המבדקים הגופניים. בשנת 1980 נבחר לבית הנבחרים של פלורידה, והמשיך לכהן בתפקיד זה עד שנת 1998. בשנתיים האחרונות שלו בתפקיד אף שימש כיו"ר בית הנבחרים, הרפובליקני הראשון הנושא בתפקיד מזה 122 שנים. בשנים 1998-2008 היה חבר בסנאט של פלורידה. בשנת 2002 ניסה ללא הצלחה להיבחר לנשיא הסנאט. החל משנת 2006 ועד סוף כהונתו שימש כמנהיג הרוב הרפובליקני.
במשך שנים ובסטר דחה הצעות מטעם גורמים במפלגתו להתמודד על מקום בבית הנבחרים הארצי. הוא החליט לעשות זאת לקראת הבחירות בשנת 2010 וניצח בהן את חבר בית הנבחרים אלן גרייסון ותפס את מקומו. הוא נבחר מחדש בבחירות בשנים 2012, 2014 ו-2016. מחליפתו במחוז הקונגרס העשירי היא ואל דמינגס.
הפדרציה הבין-לאומית להיסטוריה וסטטיסטיקה של הכדורגל

| --- | --- |

 תחום:  כדורגל
 שפה רשמית:  אנגלית, צרפתית, ספרדית וגרמנית
 מדינה:  שווייץ 
 משרד ראשי:  שווייץ ציריך, שווייץ
 מטה הארגון:  לוזאן 
 מקום פעילות:  עולמי
 מייסדים:  גרמניה אלפרדו פגה
 חברים:  כ-211 מדינות
 נשיא:  ערב הסעודית סאלח סאלם בהוויני‏
 מזכיר כללי:  איחוד האמירויות הערביות ג'אסם א-סייד
 תקופת הפעילות:  27 במרץ 1984 – הווה (40 שנה)
 www.iffhs.com
 
הפדרציה הבין-לאומית להיסטוריה וסטטיסטיקה של הכדורגל (באנגלית: International Federation of Football History & Statistics, ובראשי תיבות: IFFHS) היא ארגון המתעד את ההיסטוריה, הסטטיסטיקה והשיאים של הכדורגל. הארגון הוקם ב-27 במרץ 1984 בלייפציג שבגרמניה המזרחית על ידי ד"ר אלפרדו פגה, עם ברכתו של מזכ"ל פיפ"א דאז, הלמוט קזר. מטה הפדרציה שכן ברחוב אל-מורור 147 באבו דאבי במשך זמן מה, ובשנת 2010 עבר המטה לבון שבגרמניה, וכיום שוכן המטה הראשי בציריך שבשווייץ.
בשנותיו הראשונות, ועד שנת 2002, התרכז הארגון בפרסום המגזינים הרבעוניים "Fußball-Weltzeitschrift"‏, "Libero spezial deutsch"‏ ו-"Libero international"‏. לאחר מכן הופסק פרסום מגזינים אלו, מסיבות שלא נאמרו רשמית, והארגון החל לפרסם את חומריו בסדרת ספרים רב לשוניים בשיתוף עם נותני חסות. הארגון הסטטיסטי הגביל כעת את פעילויות הפרסום שלו לאתר האינטרנט שלו בלבד, וזכה לתמיכה מפיפ"א, המכירה ב-IFFHS ובעבודתו, אם כי לאחרון אין כל זיקה לגוף המנהל את הכדורגל (פיפ"א).
פרסי הפדרציה

הפדרציה הבין-לאומית להיסטוריה וסטטיסטיקה של הכדורגל מעניקה מדי שנה את הפרסים הבאים:
השופט הטוב בעולם
מאמן המועדונים הטוב בעולם
המאמן הלאומי הטוב בעולם
השוער הטוב בעולם
הפליימייקר הטוב בעולם
מלך השערים הטוב ביותר בעולם (שערים בין-לאומיים)
מלך השערים בליגה עליונה הטוב ביותר בעולם (שערי ליגה)
דירוג עולמי למועדונים
הליגה הלאומית החזקה בעולם
השוערת הטובה בעולם
השופטת הטובה בעולם
הפליימייקרית הטובה בעולם
מועדון הנשים הטוב בעולם
קבוצת השנה העולמית לנשים
קבוצת השנה העולמית לגברים
המועדון הטוב ביותר בעולם

פרס המועדון הטוב ביותר בעולם ניתן בכל שנה למועדון הטוב ביותר בשנה הקלנדרית החולפת לפי קריטריונים מוגדרים. דירוג המועדונים לוקח בחשבון תחרויות בין-לאומיות, משחקי ליגה (כולל משחקי פלייאוף), ומשחקי הגביע הלאומי החשוב ביותר (החל משלב שמינית הגמר). עבור כל תחרות, מתקבל ניקוד על ניצחון, מחצית מניקוד זה על תיקו, ומאומה במקרה של הפסד. עם זאת, הניקוד משתנה לפי רמת התחרות, כמפורט להלן:
| תחרות | ניצחון | תיקו |
| --- | --- | --- |
| ליגה ראשונה | 4.0 | 2.0 |
| ליגה שנייה | 3.0 | 1.5 |
| ליגה שלישית | 2.0 | 1.0 |
| ליגה רביעית | 1.0 | 0.5 |
| ליגת האלופות | 14.0 | 7.0 |
| הליגה האירופית | 12.0 | 6.0 |
| קופה ליברטדורס | 14.0 | 7.0 |
| קופה סודאמריקנה | 12.0 | 6.0 |
| ליגת האלופות האפריקאית | 9.0 | 4.5 |
| גביע CAF (עד 2004) | 7.0 | 3.5 |
| ליגת האלופות האסיאתית | 9.0 | 4.5 |
| גביע AFC | 7.0 | 3.5 |
| ליגת האלופות של CONCACAF | 9.0 | 4.5 |
| ליגת האלופות האוקיאנית | 5.0 | 2.5 |
| גביע העולם למועדונים (חצי הגמר) | 14.0 | 7.0 |
| גביע העולם למועדונים (גמר) | 21.0 | 10.5 |
המועדון הטוב ביותר בעולם > גברים

| --- | --- |

הפרס שהוענק לסביליה ב־2006
 מדינה:  שווייץ 
 הגוף המעניק:  IFFHS
 תקופת הפרס:  1991–הווה (כ־34 שנים)
 המספר הרב ביותר של זכיות:  ספרד ברצלונה (5)
 www.iffhs.com
המועדון הטוב ביותר בעולם > גברים > רשימת הזוכים

| שנה | מקום ראשון> מועדון | מקום ראשון> נקודות | מקום שני> מועדון | מקום שני> נקודות | מקום שלישי> מועדון | מקום שלישי> נקודות |
| --- | --- | --- | --- | --- | --- | --- |
| 1991 | איטליה רומא | 347.5 | יוגוסלביה הכוכב האדום בלגרד | 344.5 | צרפת אולימפיק מרסיי | 299.5 |
| 1992 | הולנד אייאקס | 331 | איטליה מילאן | 330 | ספרד ריאל מדריד | 323 |
| 1993 | איטליה יובנטוס | 372.5 | איטליה מילאן | 367.5 | ספרד ברצלונה | 319 |
| 1994 | צרפת פריס סן-ז'רמן | 334 | איטליה פארמה | 332.5 | איטליה מילאן | 310 |
| 1995 | איטליה מילאן | 367.5 | איטליה יובנטוס | 320 | הולנד אייאקס | 300 |
| 1996 | איטליה יובנטוס | 335 | קולומביה אמריקה קאלי | 261.5 | ספרד ברצלונה | 256 |
| 1997 | ספרד ברצלונה | 378 | איטליה יובנטוס | 310 | גרמניה בורוסיה דורטמונד | 308 |
| 1998 | איטליה אינטר מילאנו | 326 | ברזיל ואסקו דה גאמה | 295.5 | גרמניה באיירן מינכן | 288 |
| 1999 | אנגליה מנצ'סטר יונייטד | 361 | ברזיל פלמיירס | 291 | איטליה פארמה | 289 |
| 2000 | ספרד ריאל מדריד | 327 | טורקיה גלאטסראיי | 322 | ארגנטינה בוקה ג'וניורס | 296 |
| 2001 | אנגליה ליברפול | 358 | ספרד ברצלונה | 298 | גרמניה באיירן מינכן | 292 |
| 2002 | ספרד ריאל מדריד | 312 | אנגליה מנצ'סטר יונייטד | 306 | אנגליה ארסנל | 289 |
| 2003 | איטליה מילאן | 295 | ספרד ריאל מדריד | 293 | ברזיל סנטוס | 284 |
| 2004 | ספרד ולנסיה | 274 | ארגנטינה בוקה ג'וניורס | 270 | אנגליה מנצ'סטר יונייטד | 265 |
| 2005 | אנגליה ליברפול | 317 | איטליה אינטר מילאנו | 307 | גרמניה באיירן מינכן | 281 |
| 2006 | ספרד סביליה | 295 | איטליה אינטר מילאנו | 286 | איטליה רומא | 277 |
| 2007 | ספרד סביליה | 306 | אנגליה מנצ'סטר יונייטד | 281 | איטליה מילאן | 280 |
| 2008 | אנגליה מנצ'סטר יונייטד | 292 | גרמניה באיירן מינכן | 272 | אנגליה ליברפול | 267 |
| 2009 | ספרד ברצלונה | 341 | אנגליה צ'לסי | 292 | אנגליה מנצ'סטר יונייטד | 291 |
| 2010 | איטליה אינטר מילאנו | 300 | גרמניה באיירן מינכן | 268 | ספרד ברצלונה | 266 |
| 2011 | ספרד ברצלונה | 367 | ספרד ריאל מדריד | 312 | ארגנטינה ולס סארספילד | 271 |
| 2012 | ספרד ברצלונה | 307 | אנגליה צ'לסי | 279 | ארגנטינה בוקה ג'וניורס | 278 |
| 2013 | גרמניה באיירן מינכן | 370 | ספרד ריאל מדריד | 290 | אנגליה צ'לסי | 273 |
| 2014 | ספרד ריאל מדריד | 381 | גרמניה באיירן מינכן | 276 | ספרד אתלטיקו מדריד | 267 |
| 2015 | ספרד ברצלונה | 379 | איטליה יובנטוס | 286 | איטליה נאפולי | 268 |
| 2016 | קולומביה אתלטיקו נסיונל | 383 | ספרד ריאל מדריד | 310 | ספרד ברצלונה | 280 |
| 2017 | ספרד ריאל מדריד | 328 | ברזיל גרמיו | 286 | אנגליה מנצ'סטר יונייטד | 284 |
| 2018 | ספרד אתלטיקו מדריד | 289 | ספרד ריאל מדריד | 284 | אוסטריה רד בול זלצבורג | 278 |
| 2019 | אנגליה ליברפול | 316 | ספרד ברצלונה | 293 | אנגליה מנצ'סטר סיטי | 284 |
| 2020 | גרמניה באיירן מינכן | 260 | ברזיל פלמיירס | 230 | צרפת פריס סן-ז'רמן | 226 |
| 2021 | ברזיל פלמיירס | 322 | ברזיל אתלטיקו מיניירו | 313 | אנגליה מנצ'סטר סיטי | 300 |
| 2022 | ברזיל פלמנגו | 299 | ברזיל פלמיירס | 284 | אנגליה ליברפול | 273 |